b'\n_START_ARTICLE_\nVindebro\n_START_PARAGRAPH_\nVindebro er en type bev\xc3\xa6gelig bro, som kan h\xc3\xa6ves (vindes) og s\xc3\xa6nkes ved hj\xc3\xa6lp af et spil.\n_START_SECTION_\nForm\xc3\xa5l\n_START_PARAGRAPH_\nVindebroer havde historisk set det form\xc3\xa5l at forhindre fjender i at passere den. Som type var den anvendt ved slotte og f\xc3\xa6stninger. Da porten i en f\xc3\xa6stning er det svageste punkt, var vindebroen en ekstra sikring, da den i hejset tilstand d\xc3\xa6kkede porten og ydede ekstra beskyttelse.\n_START_SECTION_\nTilg\xc3\xa6ngelighed\n_START_PARAGRAPH_\nFor at et s\xc3\xa5dant system skulle v\xc3\xa6re effektivt, var det vigtigt, at omr\xc3\xa5det omkring broen var vanskeligt at forcere, som for eksempel over en vandfyldt voldgrav eller et omr\xc3\xa5de med stor h\xc3\xb8jdeforskel (t\xc3\xb8r grav).\n_START_SECTION_\nMaterialevalg\n_START_PARAGRAPH_\nBroen best\xc3\xa5r oftest af en k\xc3\xb8replade af tr\xc3\xa6planker, som p\xc3\xa5 ene side er fastgjort med h\xc3\xa6ngsler. Hejsespillet var typisk placeret i etagen over adgangsporten. For at kunne hejse porten hurtigt forsynede man broen med kontrav\xc3\xa6gte.'